Ericu950/Stoicheia-meter-silver huggingface dataset:
περιέξει δὴ τοῦτο τὸ βιβλίον τὸν Δημητρίου τοῦ Πολιορκητοῦ βίον καὶ Ἀντωνίου τοῦ αὐτοκράτορος , ἀνδρῶν μάλιστα δὴ τῷ Πλάτωνι μαρτυρησάντων ὅτι καὶ κακίας μεγάλας , ὥσπερ ἀρετάς , αἱ μεγάλαι φύσεις ἐκφέρουσι .
γενόμενοι δ ὁμοίως ἐρωτικοί , ποτικοί , στρατιωτικοί , μεγαλόδωροι , πολυτελεῖς , ὑβρισταί , καὶ τὰς κατὰ τύχην ὁμοιότητας ἀκολούθους ἔσχον .
οὐ γὰρ μόνον ἐν τῷ λοιπῷ βίῳ μεγάλα μὲν κατορθοῦντες , μεγάλα δὲ σφαλλόμενοι , πλείστων δὲ ἐπικρατοῦντες , πλεῖστα δὲ ἀποβάλλοντες , ἀπροσδοκήτως δὲ πταίοντες , ἀνελπίστως δὲ πάλιν ἀναφέροντες διετέλεσαν , ἀλλὰ καὶ κατέστρεψαν , ὁ μὲν ἁλοὺς ὑπὸ τῶν πολεμίων , ὁ δὲ ἔγγιστα τοῦ παθεῖν τοῦτο γενόμενος .
ἀντιγόνῳ τοίνυν δυεῖν υἱῶν ἐκ Στρατονίκης τῆς Κορράγου γενομένων , τὸν μὲν ἐπὶ τ ἀδελφῷ Δημήτριον , τὸν δ ἐπὶ τῷ πατρὶ Φίλιππον ὠνόμασεν 0 1 .
οὗτός ἐστιν ὁ τῶν πλείστων λόγος .
ἔνιοι δὲ τὸν Δημήτριον οὐχ υἱόν , ἀλλ ἀδελφιδοῦν γενέσθαι τοῦ Ἀντιγόνου λέγουσιν ·
ἐπὶ νηπίῳ γὰρ αὐτῷ παντάπασι τοῦ πατρὸς τελευτήσαντος , εἶτα τῆς μητρὸς εὐθὺς τῷ Ἀντιγόνῳ γαμηθείσης , υἱὸν ἐκείνου νομισθῆναι 0 .
τὸν μὲν οὖν Φίλιππον οὐ πολλοῖς ἔτεσι τοῦ Δημητρίου νεώτερον ὄντα συνέβη τελευτῆσαι ·
δημήτριος δὲ μεγέθει μὲν ἦν τοῦ πατρὸς ἐλάττων , καίπερ ὢν μέγας , ἰδέᾳ δὲ καὶ κάλλει προσώπου θαυμαστὸς καὶ περιττός , ὥστε τῶν πλαττόντων καὶ γραφόντων μηθένα τῆς ὁμοιότητος ἐφικέσθαι .
τὸ γὰρ αὐτὸ χάριν καὶ βάρος καὶ φόβον καὶ ὥραν εἶχε , καὶ συνεκέκρατο τῷ νεαρῷ καὶ ἰταμῷ δυσμίμητος ἡρωϊκή τις ἐπιφάνεια καὶ βασιλικὴ σεμνότης .
οὕτω δέ πως καὶ τὸ ἦθος ἐπεφύκει πρὸς ἔκπληξιν ἀνθρώπων ἅμα καὶ χάριν .
ἥδιστος γὰρ ὢν συγγενέσθαι , σχολάζων τε περὶ πότους καὶ τρυφὰς καὶ διαίτας ἁβροβιώτατος βασιλέων , ἐνεργότατον αὖ πάλιν καὶ σφοδρότατον τὸ περὶ τὰς πράξεις ἐνδελεχὲς εἶχε καὶ δραστήριον ·
ᾗ καὶ μάλιστα τῶν θεῶν ἐζήλου τὸν Διόνυσον , ὡς πολέμῳ τε χρῆσθαι δεινότατον , εἰρήνην τε αὖθις ἐκ πολέμου τρέψαι πρὸς εὐφροσύνην καὶ χάριν ἐμμελέστατον .
ἦν μὲν οὖν καὶ φιλοπάτωρ διαφερόντως ·
τῇ δὲ περὶ τὴν μητέρα σπουδῇ καὶ τὸν πατέρα τιμῶν ἐφαίνετο δι εὔνοιαν ἀληθινὴν μᾶλλον ἢ θεραπείαν τῆς δυνάμεως 0 .
καί ποτε πρεσβείᾳ τινὶ τοῦ Ἀντιγόνου σχολάζοντος ἀπὸ θήρας ὁ Δημήτριος ἐπέστη ·
καὶ προσελθὼν τῷ πατρὶ καὶ φιλήσας , ὥσπερ εἶχε τὰς βολίδας , ἐκάθισε παρ αὐτόν .
ὁ δὲ Ἀντίγονος ἀπιόντας ἤδη τοὺς πρέσβεις ἔχοντας τὰς ἀποκρίσεις μεγάλῃ φωνῇ προσαγορεύσας , καὶ τοῦτο , εἶπεν , ὦ ἄνδρες , ἀπαγγέλλετε περὶ ἡμῶν , ὅτι πρὸς ἀλλήλους οὕτως ἔχομεν , ὡς ἰσχύν τινα πραγμάτων βασιλικῶν καὶ δυνάμεως ἐπίδειξιν οὖσαν τὴν πρὸς υἱὸν ὁμόνοιαν καὶ πίστιν .
οὕτως ἄρα πάντη δυσκοινώνητον ἡ ἀρχή , καὶ μεστὸν ἀπιστίας καὶ δυσνοίας , ὥστε ἀγάλλεσθαι τὸν μέγιστον τῶν Ἀλεξάνδρου διαδόχων καὶ πρεσβύτατον ὅτι μὴ φοβεῖται τὸν υἱόν , ἀλλὰ προσίεται τὴν λόγχην ἔχοντα τοῦ σώματος πλησίον 0 .
οὐ μὴν ἀλλὰ καὶ μόνος , ὡς εἰπεῖν , ὁ οἶκος οὗτος ἐπὶ πλείστας διαδοχὰς τῶν τοιούτων κακῶν ἐκαθάρευσε , μᾶλλον δὲ εἷς μόνος τῶν ἀπ Ἀντιγόνου Φίλιππος ἀνεῖλεν υἱόν .
αἱ δὲ ἄλλαι σχεδὸν ἅπασαι διαδοχαὶ πολλῶν μὲν ἔχουσι παίδων , πολλῶν δὲ μητέρων φόνους καὶ γυναικῶν ·
τὸ μὲν γὰρ ἀδελφοὺς ἀναιρεῖν , ὥσπερ οἱ γεωμέτραι τὰ αἰτήματα λαμβάνουσιν , οὕτω συνεχωρεῖτο κοινόν τι νομιζόμενον αἴτημα καὶ βασιλικὸν ὑπὲρ ἀσφαλείας 0 .
τοῦ μέντοι καὶ φιλάνθρωπον φύσει καὶ φιλεταῖρον γεγονέναι τὸν Δημήτριον ἐν ἀρχῇ παράδειγμα τοιοῦτόν ἐστιν εἰπεῖν .
μιθριδάτης ὁ Ἀριοβαρζάνου παῖς ἑταῖρος ἦν αὐτοῦ καὶ καθ ἡλικίαν συνήθης , ἐθεράπευε δὲ Ἀντίγονον , οὔ τε ὢν οὔ τε δοκῶν πονηρός , ἐκ δὲ ἐνυπνίου τινὸς ὑποψίαν Ἀντιγόνῳ παρέσχεν .
ἐδόκει γὰρ μέγα καὶ καλὸν πεδίον ἐπιὼν ὁ Ἀντίγονος ψῆγμά τι χρυσίου κατασπείρειν ·
ἐξ αὐτοῦ δὲ πρῶτον μὲν ὑποφύεσθαι θέρος χρυσοῦν , ὀλίγῳ δ ὕστερον ἐπανελθὼν ἰδεῖν οὐδὲν ἀλλ ἢ τετμημένην καλάμην 0 1 .
λυπούμενος δὲ καὶ περιπαθῶν ἀκοῦσαί τινων λεγόντων ὡς ἄρα Μιθριδάτης εἰς Πόντον Εὔξεινον οἴχεται , τὸ χρυσοῦν θέρος ἐξαμησάμενος .
ἐκ τούτου διαταραχθεὶς καὶ τὸν υἱὸν ὁρκώσας σιωπήσειν , ἔφρασε τὴν ὄψιν αὐτῷ , καὶ ὅτι πάντως τὸν ἄνθρωπον ἐκποδὼν ποιεῖσθαι καὶ διαφθείρειν ἔγνωκεν .
ἀκούσας δὲ ὁ Δημήτριος ἠχθέσθη σφόδρα , καὶ τοῦ νεανίσκου , καθάπερ εἰώθει , γενομένου παρ αὐτῷ καὶ συνόντος ἐπὶ σχολῆς , φθέγξασθαι μὲν οὐκ ἐτόλμησεν οὐ δὲ τῇ φωνῇ κατειπεῖν διὰ τὸν ὅρκον , ὑπαγαγὼν δὲ κατὰ μικρὸν ἀπὸ τῶν φίλων , ὡς ἐγεγόνεσαν μόνοι καθ αὑτούς , τῷ στύρακι τῆς λόγχης κατέγραφεν εἰς τὴν γῆν ὁρῶντος αὐτοῦ , φεῦγε , Μιθριδάτα .
συνεὶς δὲ ἐκεῖνος ἀπέδρα νυκτὸς εἰς Καππαδοκίαν .
καὶ ταχὺ τὴν Ἀντιγόνῳ γενομένην ὄψιν ὕπαρ αὐτῷ συνετέλει τὸ χρεών .
πολλῆς γὰρ καὶ ἀγαθῆς ἐκράτησε χώρας , καὶ τὸ τῶν Ποντικῶν βασιλέων γένος ὀγδόῃ που διαδοχῇ παυσάμενον ὑπὸ Ῥωμαίων ἐκεῖνος παρέσχε .
ταῦτα μὲν οὖν εὐφυΐας δείγματα τοῦ Δημητρίου πρὸς ἐπιείκειαν καὶ δικαιοσύνην 0 .
ἐπεὶ δέ , ὥσπερ ἐν τοῖς Ἐμπεδοκλέους στοιχείοις διὰ τὸ νεῖκος καὶ τὴν φιλίαν ἔνεστι διαφορὰ πρὸς ἄλληλα καὶ πόλεμος , μᾶλλον δὲ τοῖς ἀλλήλων ἁπτομένοις καὶ πελάζουσιν , οὕτω τὸν πᾶσι τοῖς Ἀλεξάνδρου διαδόχοις πρὸς ἀλλήλους ὄντα συνεχῆ πόλεμον αἱ τῶν πραγμάτων καὶ τῶν τόπων συνάφειαι πρὸς ἐνίους ἐποίουν ἐπιφανέστερον καὶ μᾶλλον ἐξέκᾳον , ὥσπερ Ἀντιγόνῳ τότε πρὸς Πτολεμαῖον , αὐτὸς μὲν Ἀντίγονος ἐν Φρυγίᾳ διέτριβε , Πτολεμαῖον δ ἀκούων ἐκ Κύπρου διαβάντα πορθεῖν Συρίαν καὶ τὰς πόλεις ἀπάγειν καὶ βιάζεσθαι , κατέπεμψε τὸν υἱὸν Δημήτριον , δύο καὶ εἴκοσιν ἐτῶν ὄντα καὶ στρατείας τότε πρῶτον αὐτοτελῶς ἐπὶ πράγμασι μεγάλοις ἁπτόμενον 0 .
οἷα δὲ νέος καὶ ἄπειρος ἀνδρὶ συμπεσὼν ἐκ τῆς Ἀλεξάνδρου παλαίστρας ἠθληκότι πολλοὺς καὶ μεγάλους καθ αὑτὸν ἀγῶνας , ἐσφάλη περὶ πόλιν Γάζαν ἡττηθείς , ὀκτακισχιλίων ἁλόντων καὶ πεντακισχιλίων ἀποθανόντων .
ἀπέβαλε δὲ καὶ σκηνὴν καὶ χρήματα καὶ ὅλως σύμπασαν τὴν περὶ τὸ σῶμα θεραπείαν .
ἀλλὰ ταῦτα μὲν αὐτῷ Πτολεμαῖος ἀπέπεμψε μετὰ τῶν φίλων , εὐγνώμονα καὶ φιλάνθρωπον ἀνειπὼν λόγον , ὡς οὐ περὶ πάντων ἅμα , περὶ δόξης δὲ καὶ ἀρχῆς πολεμητέον ἐστὶν αὐτοῖς .
δημήτριος δὲ δεξάμενος εὔξατο τοῖς θεοῖς μὴ πολὺν χρόνον ὀφειλέτην γενέσθαι Πτολεμαίῳ χάριτος , ἀλλὰ ταχέως ἀμείψασθαι διὰ τῶν ὁμοίων .
καὶ πάθος οὐ μειρακίου παθὼν ἐν ἀρχῇ πράξεως ἀνατραπέντος , ἀλλ ἐμβριθοῦς στρατηγοῦ κεχρημένου πραγμάτων μεταβολαῖς , ἀνδρῶν τε συλλογῆς καὶ κατασκευῆς ὅπλων ἐπεμελεῖτο καὶ τὰς πόλεις διὰ χειρὸς εἶχε καὶ τοὺς ἀθροιζομένους ἐγύμναζεν .
ἀντίγονος δὲ τὴν μάχην πυθόμενος Πτολεμαῖον μὲν ἀγενείους νενικηκότα ἔφη νῦν αὖθις διαγωνιεῖσθαι πρὸς ἄνδρας , τοῦ δὲ υἱοῦ τὸ φρόνημα καθελεῖν καὶ κολοῦσαι μὴ βουλόμενος οὐκ ἐνέστη πάλιν αἰτουμένῳ μάχεσθαι καθ αὑτόν , ἀλλ ἀφῆκε .
καὶ μετ οὐ πολὺν χρόνον ἀφῖκτο Κίλλης , Πτολεμαίου στρατηγός , μετὰ λαμπρᾶς δυνάμεως , ὡς ἐξελάσων Συρίας Δημήτριον ἁπάσης , τῷ προηττῆσθαι καταφρονούμενον .
ὁ δ ἐξαίφνης ἐπιπεσὼν οὐ προαισθομένῳ καὶ φοβήσας ἔλαβεν αὐτῷ στρατηγῷ τὸ στρατόπεδον ·
καὶ στρατιώτας μὲν ἑπτακισχιλίους ζῶντας εἷλε , χρημάτων δὲ παμπόλλων ἐκυρίευσεν .
ἔχαιρε δὲ νικήσας οὐχ οἷς ἕξειν , ἀλλ οἷς ἀποδώσειν ἔμελλε , καὶ τῆς νίκης οὐ τὸν πλοῦτον οὕτως οὐ δὲ τὴν δόξαν , ὡς τὴν διάλυσιν τοῦ φιλανθρωπεύματος ἐκείνου καὶ τὴν χάριν ἠγάπησεν 0 .
οὐ μὴν αὐτογνωμόνως ταῦτα ἔπραξεν , ἀλλ ἔγραψε τῷ πατρί .
δόντος δ ἐκείνου καὶ κελεύσαντος ὃν βούλεται πᾶσι χρήσασθαι τρόπον , αὐτόν τε τὸν Κίλλην καὶ φίλους αὐτοῦ δωρησάμενος ἀφθόνως ἀπέπεμψε .
τοῦτο τὸ πάθος Συρίας ἐξήλασε Πτολεμαῖον , Ἀντίγονον δὲ κατήγαγεν ἐκ Κελαινῶν χαίροντα τῇ νίκῃ καὶ ποθοῦντα θεάσασθαι τὸν υἱόν .
ἐκ τούτου δὲ τῶν Ἀράβων τοὺς καλουμένους Ναβαταίους ὑπαγαγέσθαι πεμφθεὶς ὁ Δημήτριος ἐκινδύνευσε μὲν εἰς τόπους ἀνύδρους ἐμπεσών , τῷ δὲ μὴ διαταραχθῆναι μη δ ἐκπλαγῆναι καταπληξάμενος τοὺς βαρβάρους , λείαν τε λαβὼν πολλὴν καὶ καμήλους ἑπτακοσίας παρ αὐτῶν ἀνεχώρησεν .
ἐπεὶ δὲ Σέλευκος , ἐκπεσὼν μὲν ὑπὸ Ἀντιγόνου τῆς Βαβυλωνίας πρότερον , ὕστερον δὲ ἀναλαβὼν τὴν ἀρχὴν δι αὑτοῦ καὶ κρατῶν , ἀνέβη μετὰ δυνάμεως , τὰ συνοροῦντα τοῖς Ἰνδοῖς ἔθνη καὶ τὰς περὶ Καύκασον ἐπαρχίας προσαξόμενος , ἐλπίζων Δημήτριος ἔρημον εὑρήσειν τὴν Μεσοποταμίαν καὶ περάσας ἄφνω τὸν Εὐφράτην εἰς τὴν Βαβυλωνίαν παρεισπεσὼν ἔφθη , καὶ τῆς ἑτέρας ἄκρας  δύο γαρ ἦσαν  ἐκκρούσας τὴν τοῦ Σελεύκου φρουρὰν καὶ κρατήσας ἰδίους ἐγκατέστησεν ἑπτακισχιλίους ἄνδρας .
ἐκ δὲ τῆς χώρας ὅσα φέρειν ἢ ἄγειν ἠδύναντο τοὺς στρατιώτας ὠφελεῖσθαι καὶ λαμβάνειν κελεύσας , ἐπανῆλθεν ἐπὶ θάλασσαν βεβαιοτέραν Σελεύκῳ τὴν ἀρχὴν ἀπολιπών ·
ἐξίστασθαι γὰρ ἐδόκει τῷ κακοῦν ὡς μηκέτι προσήκουσαν αὐτοῖς .
πτολεμαίου μέντοι πολιορκοῦντος Ἁλικαρνασὸν ὀξέως βοηθήσας ἐξήρπασε τὴν πόλιν .
ἐνδόξου δὲ τῆς φιλοτιμίας ταύτης γενομένης , ὁρμὴ παρέστη θαυμάσιος αὐτοῖς ἐλευθεροῦν τὴν Ἑλλάδα πᾶσαν ὑπὸ Κασάνδρου καὶ Πτολεμαίου καταδεδουλωμένην .
τούτου πόλεμον οὐδεὶς ἐπολέμησε τῶν βασιλέων καλλίω καὶ δικαιότερον ·
ἃς γὰρ ἅμα τοὺς βαρβάρους ταπεινοῦντες εὐπορίας συνήγαγον , εἰς τοὺς Ἕλληνας ὑπὲρ εὐδοξίας καὶ τιμῆς ἀνήλισκον .
ὡς δὲ πρῶτον ἐδόκει πλεῖν ἐπὶ τὰς Ἀθήνας , τῶν φίλων εἰπόντος τινὸς πρὸς τὸν Ἀντίγονον ὅτι δεῖ ταύτην τὴν πόλιν , ἂν ἕλωσι , κατέχειν δι αὑτῶν , ἐπιβάθραν τῆς Ἑλλάδος οὖσαν , οὐ προσέσχεν ὁ Ἀντίγονος , ἀλλ ἐπιβάθραν μὲν ἔφη καλὴν καὶ ἀσάλευτον εἶναι τὴν εὔνοιαν , τὰς δὲ Ἀθήνας , ὥσπερ σκοπὴν τῆς οἰκουμένης , ταχὺ τῇ δόξῃ διαπυρσεύειν εἰς ἅπαντας ἀνθρώπους τὰς πράξεις 0 .
ἔπλει δὲ Δημήτριος ἔχων ἀργυρίου πεντακισχίλια τάλαντα καὶ στόλον νεῶν πεντήκοντα καὶ διακοσίων ἐπὶ τὰς Ἀθήνας , τὸ μὲν ἄστυ Δημητρίου τοῦ Φαληρέως Κασάνδρῳ διοικοῦντος , ἐν δὲ τῇ Μουνυχίᾳ φρουρᾶς καθεστώσης .
εὐτυχίᾳ δὲ ἅμα καὶ προνοίᾳ χρησάμενος ἐπεφαίνετο τῷ Πειραιεῖ πέμπτῃ φθίνοντος Θαργηλιῶνος , προαισθομένου μὲν οὐδενός , ἐπεὶ δὲ ὤφθη πλησίον ὁ στόλος , ἁπάντων ὡς Πτολεμαϊκὰς τὰς ναῦς ὑποδέχεσθαι παρασκευαζομένων , ὀψὲ συμφρονήσαντες ἐβοήθουν οἱ στρατηγοί , καὶ θόρυβος ἦν , οἷον εἰκὸς ἐν ἀπροσδοκήτῳ πολεμίους ἀποβαίνοντας ἀναγκαζομένων ἀμύνεσθαι 0 .
τοῖς γὰρ στόμασι τῶν λιμένων ἀκλείστοις ἐπιτυχὼν ὁ Δημήτριος καὶ διεξελάσας ἐντὸς ἦν ἤδη καταφανὴς πᾶσι , καὶ διεσήμηνεν ἀπὸ τῆς νεὼς αἴτησιν ἡσυχίας καὶ σιωπῆς .
γενομένου δὲ τούτου κήρυκα παραστησάμενος ἀνεῖπεν ὅτι πέμψειεν αὐτὸν ὁ πατὴρ ἀγαθῇ τύχῃ τοὺς Ἀθηναίους ἐλευθερώσοντα καὶ τὴν φρουρὰν ἐκβαλοῦντα καὶ τοὺς νόμους αὐτοῖς καὶ τὴν πάτριον ἀποδώσοντα πολιτείαν .
ἀναρρηθέντων δὲ τούτων οἱ μὲν πολλοὶ παραχρῆμα τὰς ἀσπίδας θέμενοι πρὸ τῶν ποδῶν ἀνεκρότησαν καὶ βοῶντες ἐκέλευον ἀποβαίνειν τὸν Δημήτριον , εὐεργέτην καὶ σωτῆρα προσαγορεύοντες ·
οἱ δὲ περὶ τὸν Φαληρέα πάντως μὲν ᾤοντο δεῖν δέχεσθαι τὸν κρατοῦντα , κ ἂν μηδὲν ὧν ἐπαγγέλλεται μέλλῃ βεβαιοῦν , ὅμως δὲ πρέσβεις δεομένους ἀπέστειλαν , οἷς ὁ Δημήτριος ἐντυχὼν φιλανθρώπως συνέπεμψε παρ ἑαυτοῦ τῶν πατρῴων φίλων τὸν Μιλήσιον Ἀριστόδημον .
τοῦ δὲ Φαληρέως διὰ τὴν μεταβολὴν τῆς πολιτείας μᾶλλον τοὺς πολίτας ἢ τοὺς πολεμίους δεδοικότος , οὐκ ἠμέλησεν ὁ Δημήτριος , ἀλλὰ καὶ τὴν δόξαν αἰδεσθεὶς καὶ τὴν ἀρετὴν τοῦ ἀνδρὸς εἰς Θήβας αὐτόν , ὥσπερ ἐβούλετο , μετὰ ἀσφαλείας συνεξέπεμψεν 0 .
αὐτὸς δὲ τὴν μὲν πόλιν , οὐκ ἂν ἔφη , καίπερ ἐπιθυμῶν , ἰδεῖν πρότερον ἢ παντάπασιν ἐλευθερῶσαι τῆς φρουρᾶς ἀπαλλάξας 0 ·
τῇ δὲ Μουνυχίᾳ χαράκωμα καὶ τάφρον περιβαλὼν διὰ μέσου , Μεγάροις ἐπέπλευσεν ὑπὸ Κασάνδρου φρουρουμένοις .
πυθόμενος δὲ τὴν Ἀλεξάνδρου τοῦ Πολυπέρχοντος γενομένην γυναῖκα Κρατησίπολιν ἐν Πάτραις διατρίβουσαν οὐκ ἂν ἀηδῶς γενέσθαι μετ αὐτοῦ , περιβόητον οὖσαν ἐπὶ κάλλει , καταλιπὼν τὴν δύναμιν ἐν τῇ Μεγαρικῇ προῆλθεν εὐζώνους τινὰς ἔχων σὺν αὑτῷ .
καὶ τούτων πάλιν ἀποστρέψας ἀπεσκήνωσε χωρὶς ὑπὲρ τοῦ λαθεῖν τὴν γυναῖκα συνελθοῦσαν αὐτῷ .
τοῦτό τινες αἰσθόμενοι τῶν πολεμίων ἐξαίφνης κατέδραμον ἐπ αὐτόν .
ὁ δὲ φοβηθεὶς καὶ λαβὼν χλαμύδιον εὐτελὲς δρόμῳ φεύγων ἐξέφυγεν , ὀλίγου δεήσας αἰσχίστην ἅλωσιν ἐξ ἀκρασίας ἁλῶναι .
τὴν δὲ σκηνὴν μετὰ τῶν χρημάτων ᾤχοντο λαβόντες οἱ πολέμιοι .
τῶν δὲ Μεγάρων ἁλόντων καὶ τῶν στρατιωτῶν ἐφ ἁρπαγὴν τραπομένων Ἀθηναῖοι παρῃτήσαντο πολλῇ δεήσει τοὺς Μεγαρεῖς ·
καὶ τὴν φρουρὰν ὁ Δημήτριος ἐκβαλὼν ἠλευθέρωσε τὴν πόλιν .
ἔτι δὲ τοῦτο πράττων τοῦ φιλοσόφου Στίλπωνος ἐμνήσθη , δόξαν ἔχοντος ἀνδρὸς ᾑρημένου πως ἐν ἡσυχίᾳ καταβιῶναι .
μεταπεμψάμενος οὖν αὐτὸν ἠρώτα μή τις εἴληφέ τι τῶν ἐκείνου .
καὶ ὁ Στίλπων , οὐδείς , εἶπεν ·
οὐδένα γὰρ εἶδον ἐπιστάμαν ἀποφέροντα .
τῶν δὲ θεραπόντων σχεδὸν ἁπάντων διακλαπέντων , ἐπεὶ πάλιν αὐτὸν ὁ Δημήτριος ἐφιλοφρονεῖτο καὶ τέλος ἀπαλλαττόμενος εἶπεν ·
ἐλευθέραν ὑμῶν , ὦ Στίλπων , ἀπολείπω τὴν πόλιν , ὀρθῶς , ἔφη , λέγεις ·
οὐδένα γὰρ ἁμῶν δοῦλον ἀπολέλοιπας .
ἐπεὶ δὲ πάλιν ἐπανελθὼν πρὸς τὴν Μουνυχίαν καὶ στρατοπεδεύσας ἐξέκοψε τὴν φρουρὰν καὶ κατέσκαψε τὸ φρούριον , οὕτως ἤδη τῶν Ἀθηναίων δεχομένων καὶ καλούντων παρελθὼν εἰς τὸ ἄστυ καὶ συναγαγὼν τὸν δῆμον ἀπέδωκε τὴν πάτριον πολιτείαν ·
καὶ προσυπέσχετο παρὰ τοῦ πατρὸς αὐτοῖς ἀφίξεσθαι σίτου πεντεκαίδεκα μυριάδας μεδίμνων καὶ ξύλων ναυπηγησίμων πλῆθος εἰς ἑκατὸν τριήρεις .
ἀθηναῖοι δὲ ἀπολαβόντες τὴν δημοκρατίαν ἔτει πεντεκαιδεκάτῳ , τὸν δὲ μέσον χρόνον ἀπὸ τῶν Λαμιακῶν καὶ τῆς περὶ Κραννῶνα μάχης λόγῳ μὲν ὀλιγαρχικῆς , ἔργῳ δὲ μοναρχικῆς καταστάσεως γενομένης διὰ τὴν τοῦ Φαληρέως δύναμιν , οὕτω λαμπρὸν ἐν ταῖς εὐεργεσίαις καὶ μέγαν φανέντα τὸν Δημήτριον ἐπαχθῆ καὶ βαρὺν ἐποίησαν τῶν τιμῶν ταῖς ἀμετρίαις ἃς ἐψηφίσαντο .
πρῶτοι μὲν γὰρ ἀνθρώπων ἁπάντων τὸν Δημήτριον καὶ Ἀντίγονον βασιλεῖς ἀνηγόρευσαν , ἄλλως ἀφοσιουμένους τ οὔνομα , καὶ τοῦτο δὴ μόνον τῶν βασιλικῶν ἔτι τοῖς ἀπὸ Φιλίππου καὶ Ἀλεξάνδρου περιεῖναι δοκοῦν ἄθικτον ἑτέροις καὶ ἀκοινώνητον ·
μόνοι δὲ σωτῆρας ἀνέγραψαν θεούς , καὶ τὸν ἐπώνυμον καὶ πάτριον ἄρχοντα καταπαύσαντες ἱερέα σωτήρων ἐχειροτόνουν καθ ἕκαστον ἐνιαυτόν ·
καὶ τοῦτον ἐπὶ τῶν ψηφισμάτων καὶ τῶν συμβολαίων προέγραφον .
ἐνυφαίνεσθαι δὲ τῷ πέπλῳ μετὰ τῶν θεῶν αὐτοὺς ἐψηφίσαντο ·
καὶ τὸν τόπον ὅπου πρῶτον ἀπέβη τοῦ ἅρματος , καθιερώσαντες καὶ βωμὸν ἐπιθέντες Δημητρίου Καταιβάτου προσηγόρευσαν ·
ταῖς δὲ φυλαῖς δύο προσέθεσαν , Δημητριάδα καὶ Ἀντιγονίδα , καὶ τὴν βουλὴν τῶν πεντακοσίων πρότερον ἑξακοσίων ἐποίησαν , ἅτε δὴ φυλῆς ἑκάστης πεντήκοντα βουλευτὰς παρεχομένης .
τὸ δὲ ὑπερφυέστατον ἐνθύμημα τοῦ Στρατοκλέους  οὗτος γὰρ ἦν ὁ τῶν σοφῶν τούτων καὶ περιττῶν καινουργὸς ἀρεσκευμάτων  , ἔγραψεν ὅπως οἱ πεμπόμενοι κατὰ ψήφισμα δημοσίᾳ πρὸς Ἀντίγονον ἢ Δημήτριον ἀντὶ πρεσβευτῶν θεωροὶ λέγοιντο , καθάπερ οἱ Πυθοῖ καὶ Ὀλυμπίαζε τὰς πατρίους θυσίας ὑπὲρ τῶν πόλεων ἀνάγοντες ἐν ταῖς Ἑλληνικαῖς ἑορταῖς 0 .
ἦν δὲ καὶ τ ἆλλα παράτολμος ὁ Στρατοκλῆς , καὶ βεβιωκὼς ἀσελγῶς καὶ τὴν τοῦ παλαιοῦ Κλέωνος ἀπομιμεῖσθαι δοκῶν βωμολοχίαν καὶ βδελυρίαν τῇ πρὸς τὸν δῆμον εὐχερείᾳ .
ἔσχε δὲ τὴν ἑταίραν Φυλάκιον ἀνειληφώς ·
καί ποτε αὐτῷ πρὸς δεῖπνον ἐξ ἀγορᾶς πριαμένης ἐγκεφάλους καὶ τραχήλους , παπαί , εἶπε , τοιαῦτά γε ὠψώνηκας οἷς σφαιρίζομεν οἱ πολιτευόμενοι .
τῆς δὲ περὶ Ἀμοργὸν ἥττης τῶν νεῶν συμβάσης τοῖς Ἀθηναίοις , φθάσας τοὺς ἀπαγγέλλοντας εἰσήλασεν ἐστεφανωμένος διὰ τοῦ Κεραμεικοῦ , καὶ προσαγγείλας ὅτι νενικήκασιν , εὐαγγέλια θύειν ἔγραψε καὶ κρεωδαισίαν τινὰ κατὰ φυλὴν ἐποίησεν .
ὀλίγῳ δ ὕστερον τῶν τὰ ναυάγια κομιζόντων ἀπὸ τῆς μάχης παραγενομένων καὶ τοῦ δήμου πρὸς ὀργὴν καλοῦντος αὐτόν , ἰταμῶς ὑποστὰς τὸν θόρυβον , εἶτα , ἔφη , τί πεπόνθατε δεινόν , εἰ δύο ἡμέρας ἡδέως γεγόνατε ;
τοιαύτη μὲν ἡ τοῦ Στρατοκλέους θρασύτης 0 .
ἦν δὲ ἄρα καὶ πυρὸς ἕτερα θερμότερα κατὰ τὸν Ἀριστοφάνη .
γράφει γάρ τις ἄλλος ὑπερβαλλόμενος ἀνελευθερίᾳ τὸν Στρατοκλέα , δέχεσθαι Δημήτριον , ὁσάκις ἂν ἀφίκηται , τοῖς Δήμητρος καὶ Διονύσου ξενισμοῖς , τῷ δ ὑπερβαλλομένῳ λαμπρότητι καὶ πολυτελείᾳ τὴν ὑποδοχὴν ἀργύριον εἰς ἀνάθημα δημοσίᾳ δίδοσθαι .
τέλος δὲ τῶν τε μηνῶν τὸν Μουνυχιῶνα Δημητριῶνα καὶ τῶν ἡμερῶν τὴν ἕνην καὶ νέαν Δημητριάδα προσηγόρευσαν , καὶ τῶν ἑορτῶν τὰ Διονύσια μετωνόμασαν Δημήτρια .
ἐπεσήμηνε δὲ τοῖς πλείστοις τὸ θεῖον .
ὁ μὲν γὰρ πέπλος , ᾧπερ ἐψηφίσαντο μετὰ τοῦ Διὸς καὶ τῆς Ἀθηνᾶς προσενυφῆναι Δημήτριον καὶ Ἀντίγονον , πεμπόμενος διὰ τοῦ Κεραμεικοῦ μέσος ἐρράγη θυέλλης ἐμπεσούσης ·
περὶ δὲ τοὺς βωμοὺς τοὺς ἐκείνων ἐξήνθησεν ἡ γῆ κύκλῳ πολὺ κώνειον , ἄλλως μη δὲ τῆς χώρας πολλαχοῦ φυόμενον ·
τῇ δὲ ἡμέρᾳ ᾗ τὰ τῶν Διονυσίων ἐγίνετο , τὴν πομπὴν κατέλυσαν ἰσχυρῶν πάγων γενομένων παρ ὥραν .
καὶ πάχνης βαθείας ἐπιπεσούσης οὐ μόνον ἀμπέλους καὶ συκᾶς ἁπάσας ἀπέκαυσε τὸ ψῦχος , ἀλλὰ καὶ τοῦ σίτου τὸν πλεῖστον κατέφθειρεν ἐν χλόῃ .
διὸ καὶ Φιλιππίδης ἐχθρὸς ὢν τοῦ Στρατοκλέους ἐν κωμῳδίᾳ πρὸς αὐτὸν ἐποίησε ταῦτα ·
δι  ὃν ἀπέκαυσεν ἡ πάχνη τὰς ἀμπέλους , δι  ὃν ἀσεβοῦνθ ὁ πέπλος ἐρράγη μέσος , τὰς τῶν θεῶν τιμὰς ποιοῦντ ἀνθρωπίνας .
ταῦτα καταλύει δῆμον , οὐ κωμῳδία .
ἦν δὲ ὁ Φιλιππίδης Λυσιμάχου φίλος , καὶ πολλὰ δι αὐτὸν ὁ δῆμος εὖ ἔπαθεν ὑπὸ τοῦ βασιλέως .
ἐδόκει δὲ καὶ πρὸς πρᾶξιν αὐτῷ καὶ πρὸς στρατείαν εὐσύμβολος ἀπαντήσας εἶναι καὶ ὀφθείς .
ἄλλως δὲ καὶ διὰ τὸ ἦθος εὐδοκίμει , μηθὲν ἐνοχλῶν μη δ αὐλικῆς περιεργίας ἀναπιμπλάμενος .
φιλοφρονουμένου δέ ποτε τοῦ Λυσιμάχου πρὸς αὐτὸν καὶ εἰπόντος , ὦ Φιλιππίδη , τίνος σοι τῶν ἐμῶν μεταδῶ ;
μόνον , ἔφη , βασιλεῦ , μὴ τῶν ἀπορρήτων 0 .
τοῦτον μὲν οὖν ἐπίτηδες ἐκείνῳ παρεθήκαμεν , τῷ ἀπὸ τοῦ βήματος τὸν ἀπὸ τῆς θυμέλης .
ὃ δὲ μάλιστα τῶν τιμῶν ὑπερφυὲς ἦν καὶ ἀλλόκοτον , ἔγραψε Δρομοκλείδης ὁ Σφήττιος ὑπὲρ τῆς τῶν ἀσπίδων ἀναθέσεως εἰς Δελφοὺς παρὰ Δημητρίου λαβεῖν χρησμόν .
αὐτὴν δὲ παραγράψω τὴν λέξιν ἐκ τοῦ ψηφίσματος οὕτως ἔχουσαν ·
ἀγαθῇ τύχῃ 0 .
δεδόχθαι τῷ δήμῳ χειροτονῆσαι τὸν δῆμον ἕνα ἄνδρα ἐξ Ἀθηναίων , ὅστις ἀφικόμενος πρὸς τὸν Σωτῆρα καὶ καλλιερησάμενος ἐπερωτήσει τὸν Σωτῆρα πῶς ἂν εὐσεβέστατα καὶ κάλλιστα καὶ τὴν ταχίστην ὁ δῆμος τὴν ἀποκατάστασιν ποιήσαιτο τῶν ἀναθημάτων ·
ὅ τι δ ἂν χρήσῃ , ταῦτα πράττειν τὸν δῆμον 0 .
οὕτω καταμωκώμενοι τοῦ ἀνθρώπου προσδιέφθειραν αὐτόν , οὐ δὲ ἄλλως ὑγιαίνοντα τὴν διάνοιαν .
ἀλλ ἔν γε ταῖς Ἀθήναις τότε σχολάζων ἠγάγετο χηρεύουσαν Εὐρυδίκην , ἣ Μιλτιάδου μὲν ἦν ἀπόγονος τοῦ παλαιοῦ , συνοικήσασα δὲ Ὀφέλᾳ τῷ Κυρήνης ἄρξαντι μετὰ τὴν ἐκείνου τελευτὴν ἀφίκετο πάλιν εἰς τὰς Ἀθήνας .
οἱ μὲν οὖν Ἀθηναῖοι τὸν γάμον τοῦτον εἰς χάριν ἔθεντο καὶ τιμὴν τῆς πόλεως ·
ἄλλως δὲ ὁ Δημήτριος εὐχερής τις ἦν περὶ γάμους , καὶ πολλαῖς ἅμα συνῆν γυναιξίν , ὧν ἀξίωμα μέγιστον εἶχε καὶ τιμὴν Φίλα δι Ἀντίπατρον τὸν πατέρα καὶ διὰ τὸ προσυνῳκηκέναι Κρατερῷ , τῷ πλείστην εὔνοιαν αὑτοῦ παρὰ Μακεδόσι τῶν Ἀλεξάνδρου διαδόχων ἀπολιπόντι .
ταύτην , ὡς ἔοικε , κομιδῆ νέον ὄντα τὸν Δημήτριον ἔπειθεν ὁ πατήρ , οὐκ οὖσαν αὐτῷ καθ ὥραν , ἀλλὰ πρεσβυτέραν , λαβεῖν ·
ἀπροθύμως δ ἔχοντι λέγεται πρὸς τὸ οὖς τὸ Εὐριπίδειον εἰπεῖν ·
ὅπου τὸ κέρδος , παρὰ φύσιν γαμητέον , ὁμοιόπτωτόν τι τῷ δουλευτέον εὐθυρρημονήσας 0 .
τοιαύτη μὲν οὖν τις ἦν ἡ τοῦ Δημητρίου τιμὴ πρός τε Φίλαν καὶ τὰς ἄλλας γαμετὰς ὥστε πολλαῖς μὲν ἀνέδην ἑταίραις , πολλαῖς δὲ ἐλευθέραις συνεῖναι γυναιξί , καὶ μάλιστα δὴ περὶ τὴν ἡδονὴν ταύτην κακῶς ἀκοῦσαι τῶν τότε βασιλέων .
ἐπεὶ δὲ ὁ πατὴρ αὐτὸν ἐκάλει Πτολεμαίῳ περὶ Κύπρου πολεμήσοντα , πείθεσθαι μὲν ἦν ἀναγκαῖον , ἀχθόμενος δὲ ὅτι τὸν ὑπὲρ τῆς Ἑλλάδος πόλεμον , ὄντα καλλίω καὶ λαμπρότερον , ἀπολείπει , προσέπεμψε Κλεωνίδῃ τῷ Πτολεμαίου στρατηγῷ φρουροῦντι Σικυῶνα καὶ Κόρινθον χρήματα προτείνων , ὥστε ἐλευθέρας ἀφεῖναι τὰς πόλεις .
οὐ προσδεξαμένου δὲ ἐκείνου , διὰ ταχέων ἀναχθεὶς καὶ προσλαβὼν δύναμιν ἐπέπλευσε Κύπρῳ .
καὶ Μενέλαον μέν , ἀδελφὸν Πτολεμαίου , μάχην συνάψας εὐθὺς ἐνίκησεν ·
αὐτοῦ δὲ Πτολεμαίου μετὰ δυνάμεως πεζικῆς ἅμα καὶ ναυτικῆς μεγάλης ἐπιφανέντος , ἐγένοντο μὲν ἀπειλαί τινες καὶ διάλογοι κομπώδεις , τοῦ μὲν ἀποπλεῖν Δημήτριον κελεύοντος πρὶν ὑπὸ τῆς δυνάμεως πάσης ἀθροισθείσης καταπατηθῆναι , Δημητρίου δὲ ἐκεῖνον ἀφεῖναι φάσκοντος , ἂν ὁμολογήσῃ Σικυῶνα καὶ Κόρινθον ἀπαλλάξειν τῆς φρουρᾶς .
ὁ δὲ ἀγὼν οὐ μόνον αὐτοῖς ἐκείνοις , ἀλλὰ καὶ τοῖς ἄλλοις ἅπασι δυνάσταις πολλὴν εἶχε προσδοκίαν τῆς ἐπικρεμαμένης ἀδηλότητος , ὡς οὐ Κύπρον οὐ δὲ Συρίαν , ἀλλὰ τὸ μέγιστον εὐθὺς εἶναι πάντων τῷ κρατοῦντι τῆς νίκης προστιθείσης .
αὐτὸς μὲν οὖν ὁ Πτολεμαῖος ἐπέπλει πεντήκοντα καὶ ἑκατὸν ναῦς ἔχων , ἐκ δὲ Σαλαμῖνος ἐκέλευσε Μενέλαον ἑξήκοντα ναυσίν , ὅταν μάλιστα σύστασιν ὁ ἀγὼν ἔχῃ , προσφερόμενον τὰς Δημητρίου κόπτειν ἐξόπισθεν καὶ διαταράττειν τὴν τάξιν .
δημήτριος δὲ ταῖς μὲν ἑξήκοντα ταύταις ἀντέταξε δέκα ναῦς  τοσαῦται γὰρ ἤρκουν στενὸν ὄντα τοῦ λιμένος ἐμφράξαι τὸν ἔκπλουν  , αὐτὸς δὲ τὸ πεζὸν ἐκτάξας καὶ τοῖς ἀνατείνουσιν εἰς τὴν θάλασσαν ἀκρωτηρίοις περιχεάμενος , οὕτως ἀνήχθη ναυσὶν ἑκατὸν ὀγδοήκοντα ·
προσμίξας δὲ ῥώμῃ καὶ βίᾳ πολλῇ κατὰ κράτος ἐτρέψατο τὸν Πτολεμαῖον , αὐτὸν μέν , ὡς ἐνικήθη , διὰ ταχέων φυγόντα ναυσὶν ὀκτὼ μόναις  τοσαῦται γὰρ ἐκ πασῶν περιεσώθησαν , τῶν δὲ ἄλλων αἱ μὲν ἐν τῇ ναυμαχίᾳ διεφθάρησαν , ἑβδομήκοντα δὲ ἥλωσαν αὔτανδροι  , τοῦ δὲ ἐν ὁλκάσι παρορμοῦντος ὄχλου θεραπόντων καὶ φίλων και γυναικῶν , ἔτι δὲ ὅπλων καὶ χρημάτων καὶ μηχανημάτων ἁπλῶς οὐδὲν ἐξέφυγε τὸν Δημήτριον , ἀλλ ἔλαβε πάντα καὶ κατήγαγεν εἰς τὸ στρατόπεδον .
ἐν δὲ τούτοις ἡ περιβόητος ἦν Λάμια , τὴν μὲν ἀρχὴν σπουδασθεῖσα διὰ τὴν τέχνην  ἐδόκει γὰρ αὐλεῖν οὐκ εὐκαταφρονήτως  , ὕστερον δὲ καὶ τοῖς ἐρωτικοῖς λαμπρὰ γενομένη .
τότε γοῦν ἤδη λήγουσα τῆς ὥρας καὶ πολὺ νεώτερον ἑαυτῆς λαβοῦσα τὸν Δημήτριον ἐκράτησε τῇ χάριτι καὶ κατέσχεν , ὥστε ἐκείνης εἶναι μόνης ἐραστήν , τῶν δ ἄλλων ἐρώμενον γυναικῶν .
μετὰ δὲ τὴν ναυμαχίαν οὐ δὲ ὁ Μενέλαος ἀντέσχεν , ἀλλὰ τήν τε Σαλαμῖνα παρέδωκε τῷ Δημητρίῳ καὶ τὰς ναῦς καὶ τὸ πεζόν , ἱππεῖς τε χιλίους καὶ διακοσίους καὶ μυρίους καὶ δισχιλίους ὁπλίτας .
οὕτω δὲ λαμπρὰν καὶ καλὴν τὴν νίκην γενομένην ἔτι μᾶλλον ἐπικοσμῶν ὁ Δημήτριος εὐγνωμοσύνῃ καὶ φιλανθ ρωπίᾳ τοὺς νεκροὺς τῶν πολεμίων ἔθαψε μεγαλοπρεπῶς καὶ τοὺς αἰχμαλώτους ἀφῆκεν ·
ἀθηναίοις δὲ χιλίας καὶ διακοσίας ἀπὸ τῶν λαφύρων ἐδωρήσατο πανοπλίας .
Αὐτάγγελον δὲ τῆς νίκης τῷ πατρὶ τὸν Μιλήσιον Ἀριστόδημον ἔπεμψε , πρωτεύοντα κολακείᾳ τῶν αὐλικῶν ἁπάντων , καὶ τότε παρεσκευας μένον , ὡς ἔοικε , των κολακευμάτων τὸ μέγιστον ἐπενεγκεῖν τοῖς πράγμασιν .
ὡς γὰρ ἐπέρασεν ἀπὸ τῆς Κύπρου , προσέχειν μὲν οὐκ εἴασε τῇ γῇ τὸ πλοῖον , ἀγκύρας δ ἀφεῖναι κελεύσας καὶ κατὰ ναῦν ἔχειν ἀτρέμα πάντας , αὐτὸς ἐμβὰς εἰς τὸ ἐφόλκιον ἐξῆλθε μόνος καὶ πρὸς τὸν Ἀντίγονον ἀνέβαινε , μετέωρον ὄντα τῇ προσδοκίᾳ τῆς μάχης καὶ διακείμενον ὡς εἰκός ἐστι διακεῖσθαι τοὺς περὶ πραγμάτων τηλικούτων ἀγωνιῶντας .
τότε γε μὴν ἀκούσας ἐκεῖνον ἥκειν ἔτι μᾶλλον ἢ πρότερον ἔσχε ταραχωδῶς , καὶ μόλις μὲν αὑτὸν οἴκοι κατεῖχεν , ἄλλους δ ἐπ ἄλλοις ἔπεμπεν ὑπηρέτας καὶ φίλους πευσομένους τοῦ Ἀριστοδήμου περὶ τῶν γεγονότων 0 .
ἀποκρινομένου δὲ μηδὲν αὐτοῦ μηδενί , βάδην δὲ καὶ συνεστῶτι τῷ προσώπῳ μετὰ πολλῆς σιωπῆς προσιόντος , ἐκπλαγεὶς κομιδῆ καὶ μηκέτι καρτερῶν ὁ Ἀντίγονος ἐπὶ τὰς θύρας ἀπήντησε , πολλοῦ παραπέμποντος ἤδη τὸν Ἀριστόδημον ὄχλου καὶ συντρέχοντος ἐπὶ τὸ βασίλειον .
ὡς οὖν ἐγγὺς ἦλθεν , ἐκτείνας τὴν δεξιὰν ἀνεβόησε μεγάλῃ τῇ φωνῇ χαῖρε , βασιλεῦ Ἀντίγονε , νικῶμεν Πτολεμαῖον ναυμαχίᾳ καὶ Κύπρον ἔχομεν καὶ στρατιώτας αἰχμαλώτους μυρίους ἑξακισχιλίους ὀκτακοσίους .
ὁ δὲ Ἀντίγονος , καὶ σύ , νὴ Δία , χαῖρε , εἶπεν ·
οὕτω δὲ ἡμᾶς βασανίσας δίκην ὑφέξεις ·
βράδιον γὰρ ἀπολήψῃ τὸ εὐαγγέλιον .
ἐκ τούτου πρῶτον ἀνεφώνησε τὸ πλῆθος Ἀντίγονον καὶ Δημήτριον βασιλέας .
ἀντίγονον μὲν οὖν εὐθὺς ἀνέδησαν οἱ φίλοι , Δημητρίῳ δὲ ὁ πατὴρ ἔπεμψε διάδημα καὶ γράφων ἐπιστολὴν βασιλέα προσεῖπεν .
οἱ δ ἐν Αἰγύπτῳ τούτων ἀπαγγελλομένων καὶ αὐτοὶ βασιλέα τὸν Πτολεμαῖον ἀνηγόρευσαν , ὡς μὴ δοκεῖν τοῦ φρονήματος ὑφίεσθαι διὰ τὴν ἧτταν .
ἐπενείματο δὲ οὕτως τὸ πρᾶγμα τῷ ζήλῳ τοὺς διαδόχους .
καὶ γὰρ Λυσίμαχος ἤρξατο φορεῖν διάδημα , καὶ Σέλευκος ἐντυγχάνων τοῖς Ἕλλησιν , ἐπεὶ τοῖς γε βαρβάροις πρότερον οὗτος ὡς βασιλεὺς ἐχρημάτιζε 0 .
κάσανδρος δέ , τῶν ἄλλων αὐτὸν βασιλέα καὶ γραφόντων καὶ καλούντων , αὐτός , ὥσπερ πρότερον εἰώθει , τὰς ἐπιστολὰς ἔγραφε .
τοῦτο δὲ οὐ προσθήκην ὀνόματος καὶ σχήματος ἐξαλλαγὴν εἶχε μόνον , ἀλλὰ καὶ τὰ φρονήματα τῶν ἀνδρῶν ἐκίνησε καὶ τὰς γνώμας ἐπῆρε καὶ τοῖς βίοις καὶ ταῖς ὁμιλίαις αὐτῶν ὄγκον ἐνεποίησε καὶ βαρύτητα , καθ άπερ τραγικῶν ὑποκριτῶν ἅμα τῇ σκενῇ συμμεταβαλλόντων καὶ βάδισμα καὶ φωνὴν καὶ κατάκλισιν καὶ προσαγόρευσιν 0 .
ἐκ δὲ τούτων ἐγένοντο καὶ περὶ τὰς δικαιώσεις βιαιότεροι , τὴν εἰς πολλὰ παρέχουσαν αὐτοὺς ἐλαφροτέρους καὶ μαλακωτέρους τοῖς ὑπηκόοις πρότερον εἰρωνείαν τῆς ἐξουσίας ἀφελόντες .
τοσοῦτον ἴσχυσε κόλακος φωνὴ μία καὶ τοσαύτης ἐνέπλησε τὴν οἰκουμένην μεταβολῆς .
ἀντίγονος δὲ τοῖς πεπραγμένοις ὑπὸ Δημητρίου περὶ Κύπρον ἐπαρθεὶς εὐθὺς ἐστράτευσεν ἐπὶ Πτολεμαῖον , αὐτὸς μὲν ἄγων πεζῇ τὴν δύναμιν , Δημητρίου δὲ μεγάλῳ στόλῳ συμπαραπλέοντος .
ὃν δὲ τρόπον ἔμελλε κρίνεσθαι τὰ πράγματα , Μήδιος , Ἀντιγόνου φίλος , ὄψιν εἶδε κατὰ τοὺς ὕπνους .
ἐδόκει γὰρ αὐτὸν Ἀντίγονον ἀγωνίζεσθαι μετὰ τῆς στρατιᾶς ἁπάσης δίαυλον εὐρώστως καὶ ταχὺ τὸ πρῶτον , εἶτα κατὰ μικρὸν ἐνδιδόναι τὴν δύναμιν αὐτῷ ·
καὶ τέλος , ὡς ἔκαμψεν , ἀσθενῆ γενόμενον καὶ μεστὸν ἄσθματος οὐ ῥᾳδίως ἀναφέρειν 0 .
αὐτός τε οὖν ἐντυχὼν κατὰ γῆν πολλαῖς ἀπορίαις , καὶ Δημητρίου χειμῶνι μεγάλῳ καὶ κλύδωνι κινδυνεύσαντος εἰς τόπους ἀλιμένους καὶ χαλεποὺς ἐκριφῆναι , πολλὰς δὲ τῶν νεῶν ἀπολέσαντος , ἐπανῆλθεν ἄπρακτος .
ἦν δὲ τότε μικρὸν ἀπολείποντα γεγονὼς ἔτη ὀγδοήκοντα , μεγέθει δὲ καὶ βαρύτητι σώματος μᾶλλον ἢ διὰ τὸ γῆρας ἐπὶ τὰς στρατείας γεγονὼς δυσπαρακόμιστος ἐχρῆτο τῷ παιδὶ καὶ δι ἐυτυχίαν καὶ δι ἐμπειρίαν ἤδη τὰ μέγιστα καλῶς διοικοῦντι , τρυφὰς δὲ καὶ πολυτελείας καὶ πότους αὐτοῦ μὴ βαρυνόμενος 0 .